# SWIFT CUP EUROPE „IRATLAN” SZABÁLYAI

**VERSENYZŐI NYILATKOZAT**

A Swift Cup Europe sorozat filozófiája:

Célunk egy olyan kupasorozat létrehozása és működtetése, ahol az autók és a feltételek a lehető leg egyformábbak, a küzdelem baráti és sportszerű, a költségek alacsonyak, a minőség magas, a hangulat a pályán és körülötte kiváló!

A verseny tisztasága érdekében a technikai és egyéb szabályok betartásán felül a sorozatban induló versenyző tudomásul veszi és vállalja:

1. A Swift Cup Europe márkakupa üzemeltetője a GFS Racing a versenyszezon kezdete előtt felállít egy bizottságot, melynek feladata azoknak a vitás kérdéseknek a kivizsgálása, mellyel nem, vagy nem kielégítően foglalkozott más illetékes fórum. A bizottság személyi összetétele: minden csaptból egy fő [képviseltetheti magát](https://www.google.com/search?q=k%C3%A9pviseltetheti+mag%C3%A1t&spell=1&sa=X&ved=0ahUKEwjx7azg1sfhAhXk_CoKHb06AtQQkeECCCgoAA).
2. Versenyzés közben, a pályán történt ütközés(ek), vitás kérdések utólagos kivizsgálása érdekében a versenyautóba legalább egy előre, és egy hátra néző videokamera beépítése és a verseny teljes ideje alatti működtetése kötelező! Egy vitás eset után amelyik félnek nem volt belső kamerája, vagy nem készült felvétele, nehezen tudja igazát bizonyítani.
3. Ha a versenypályán történt ütközés résztvevői nem állapodnak meg abban, hogy az ütközés versenybaleset volt, az okozó (vagy a Swift Cup Europe Bizottsága által megállapított okozó) az általa okozott kárt a vétlen számára igyekszik megfizetni, kárpótolni, egyéb módon rendezni.
4. Az autókba épített adatrögzítő logger által tárolt adatokat másik versenyző kérésére akár edzés, időmérő, vagy versenyfutam után a lehető legrövidebb időn belül hozzáférhetővé teszi.
5. Ellenőrzés, vagy logger kiértékelés során a Technikai bizottság, vagy a Swift Cup Europe bizottsága bármely autónál számottevő különbséget észlel a több versenyautóhoz képest, a versenyautó tulajdonosa vállalja a különbség okának feltárását, vagy akár közös erővel az ok megkeresését és ennek a különbségnek a lehető legrövidebb időn belüli megszüntetését még abban az esetben is, ha a különbséget kiváltó okot egyéb szabály, technikai leírás nem tiltja.
6. A sorozatban induló versenyző vállalja, hogy a versenyeken, és azon kívül a sorozat filozófiájához méltó módon intézi vitás ügyeit, sportszerűen viselkedik, nyilatkozataival igyekszik a Swift Cup Europe sorozatot népszerűsíteni, a versenysorozat színvonalát minél feljebb emelni.

 2018. …………………… ………………………………….. …………………………………..

 versenyző kiskorú képviselője